khistorydata/jeongjo-sjw-relations huggingface dataset:
정조 5년 · 강
命內禁衛正領遷轉。更加爛商。後日登對時稟處。
정조 5년 · 목
敎曰。宣薦內禁衛正領久勤遷轉事。方有定式。而更思初仕窠極穿。以此極穿之窠。雖欲行振淹之政得乎。此際又增久勤遷轉一窠。則彼一窠。便屬元定久勤窠。在渠輩。雖不失元數。而正領外積滯諸人之沈屈。皆將無異於前日。予意則以爲。與其就初仕岐作爲正領久勤窠。無寧參上岐一窠。屬之正領之爲愈。猶未知恰好。不能措一下敎。以此意兵判知悉。更加爛商。後日登對時稟處。
정조 5년 · 강
命抄啓文臣試官及應製人坐罷敍用。
정조 5년 · 목
敎曰。抄啓文臣製述在明。試官及應製人中違牌坐罷人員。幷敍用。
정조 5년 · 강
召見直提學鄭民始徐浩修。承旨李敬養于誠正閣。
정조 5년 · 목
予曰。明日製述處所。以誠正閣爲之。民始曰。明日抄啓文臣製述處所。旣以誠正閣爲之事命下矣。此與外殿有異。懸題板擔筒等物。亦令排設房擧行。事甚便好。而用後還下本監事。定式擧行似好矣。予曰唯。旣以用後還下事定式。則懸板自紫門監。不必番番進排。而堅造留置。隨時取用。極爲便好。至於擔筒。則不必待令。使應製諸人。各持墨壼。試紙亦自本閣。例爲頒給。則應製人員入場時。各自持入也。民始曰。考券時所入筆墨數爻。亦爲定式。臨時捧甘取用。而硯石硯家。旣有本閣造置者。此則置之好矣。予曰。依所達擧行也。民始曰。本閣草記。勿出朝報。故試講日子。雖使指揮於講製人員。而有難一一聞知。本閣以某日爲之事草記後。通于政院。亦以某日爲之事。請出榻敎。予曰好矣。民始曰。抄啓文臣講製時。試官旣無定數。則雖於其時有懸頉者。不必改付標變通。而二員中或一員懸頉。則一員獨參。事甚苟艱。此則改付標似好矣。予曰。改付標變通也。予曰。承旨向入政院時。以院事之修擧申飭矣。今又復入。果能着意修擧乎。敬養曰。臣方踢念擧行矣。
정조 5년 · 강
召見承旨李亨逵于誠正閣。
정조 5년 · 목
予曰。吏曹佐郞入來與否知入。亨逵曰。臣等連爲催促。而謂有情勢。終不入來矣。予曰。情勢則未知何事。而以一該曹郞官。焉敢如是乎。吏郞發牌進來。使守廳承旨。詳問其情勢以入事分付。
정조 5년 · 강
命抄啓文臣親臨製述。以十九日爲之。
정조 5년 · 강
命本閣提學直提學遞本職。則自該曹口傳付軍職。
정조 5년 · 목
奎章閣啓言。本閣提學直提學遞本職。則自本閣例爲草記付軍職。而每每草記。亦涉煩瀆。此後則依實錄廳堂上例。自該曹卽爲口傳付軍職之意。請定式施行。從之。
정조 5년 · 목
敎曰。抄啓文臣中朴宗正。方在奪告身中云。不過微眚。䔽滌敍用。如有同罪人。一體蕩滌。
정조 5년 · 강
命殿講製述朔試射時。文監察毋敢懸頉。
정조 5년 · 목
敎曰監察。文武無異。而武赴講射。文獨懸頉。而有如許法例。此後殿講製述朔試射時。文監察毋敢懸頉事分付。
정조 5년 · 강
命親臨製述處所。以誠正閣爲之。
정조 5년 · 목
因政官罷職傳旨。敎以。無情勢之政官。何爲而違牌乎。此傳旨竝句施。申飭開政。
정조 5년 · 목
以宋煥億爲承旨。沈樂洙爲副校理。林濟遠爲副修撰。金道淳爲歙谷縣令。
정조 5년 · 강
命吏郞李時秀嚴飭。修省記入直。
정조 5년 · 목
政院啓言。吏曹正郞李時秀。今日省記事命下矣。屢度催促。謂有情勢。終不入肅。不得已以假郞廳捧省記。事體所在。誠極未安。本院請推外無他罰。何以爲之。敎以。所謂情勢。業已伸矣。況有飭敎。則終不出膺。事體所在。極爲駿然。職不過該司之一郞官。辱容如是逋僈。修省記入直。
정조 5년 · 강
遞承旨沈有鎭宋煥億。以鄭趾煥李養鼎代之。
정조 5년 · 목
敎曰。同副承旨在外云。許遞。前望單子入之。○政院。以煥億在外啓請下諭。敎以。許遞。前望單子入之。又以養鼎方在奪告身啓稟。敎以。蕩滌敍用。仍卽牌招。
정조 5년 · 강
命違牌玉堂。更爲牌招。
정조 5년 · 목
政院啓言。副修撰林濟遠牌不進罷職傳旨。今方捧入。而副校理沈樂洙在外。玉堂未差之代。政官牌招開政差出。待下批請牌招入直。敎以。違牌玉堂只推。更爲牌招。勿爲開政。
정조 5년 · 강
命親臨製講試官望點下。令內閣知悉。
정조 5년 · 목
敎曰。親臨製講試官。事目中元無定額。明日製述。係是創始之日。故試官望。以時任諸閣臣原任中三文衡及當朔試官受點人點下。此後雖二三員。無所不可。以此令內閣知悉。
정조 5년 · 강
命吏郞呵導。申飭禁戢。
정조 5년 · 목
敎曰。吏曹郞廳。通淸則復舊。而其職則元無異於不復舊之時焉。雖於在古未草選之前。須帶宮銜。始許前導。自昔云然。人孰不知。況於年前呵導之制復舊例。而雖兵郞。無得呵導焉。今聞吏郞出入禁中。立前導云。事之駭然。莫此爲甚。彼郞官或可諉以未諳格例。堂上若能檢飭。豈有此無前之擧。呵導申飭後。不遵式首犯該郞。自該曹査實草記論罪。其時行公堂上推考。此蓋兵曹不能守法禁戢之致。往雖姑不一一追勘。此後惕念擧行事嚴飭。
정조 5년 · 강
命應製人帶入書手嚴飭。
정조 5년 · 목
敎曰。旣是臥內。不可猶用製述時書手許入之例。應製人中。時原任閣臣帶入閣吏。翰注帶入館院吏。其餘人員帶入書手。非闕內各司吏胥。無得許入。自本閣主管。各別嚴飭。此後依此施行。
정조 5년 · 강
命文臣講製時。入侍承旨入啓受點。
정조 5년 · 목
敎曰。以便服臨便殿。不設仗衛。承旨亦不必盡入。抄啓文臣製述時。只試所承旨一人入侍。而食代時。不可無須資之人。試所外他承旨一人。同爲入侍。講時執册承旨一人。他承旨一人入侍。此後依此擧行。試所及執册承旨。前一日列書入啓受點。賓廳講時。禮房進去。須有特敎。他承旨進去。
정조 5년 · 목
敎曰。業有申飭。而此是逐朔屢次行之之事。宜恤經費。內而便殿不設遮帳。外而各司自無進排。或因他試講製例。有照例爲之之事。該房各別嚴飭。該曹切勿循用。以今日觀之。向日飭敎之下。排設房亦多擧行。外司可知。以此申明知委。
정조 5년 · 강
命傳漏誤錯勿爲草記。自本曹申飭。
정조 5년 · 목
兵曹啓言。近日以更溤事。連伏承飭敎。每夜逐更嚴加申飭矣。去夜建陽門傳漏三更一點。以二更一點誤打。進善門傳漏三更二點。以三點誤打。莫重更漏。又有此誤錯之擧。萬萬駭然。臣有不能檢飭之失。惶恐待罪。而當該傳漏軍士。令攸司從重科罪。該所衛將部將。令該府請拿問處之。敎以。十餘日之內。誤打凡九日。而此則一味掩匿。及有再昨傳敎之後。始覺事實。有此草記。其可曰九次誤打則不知。一次誤打則知之乎。該曹之事。其爲不誠。莫甚於是。大抵更漏申飭。非無於例之事。而到今反作欺弊之事。屑越而已。此弊尤有甚於更漏誤打。此後傳漏誤錯事。勿爲草記。自本曹申飭。
정조 5년 · 강
減下校正郞廳尹尙東。以黃昇源移差。
정조 5년 · 목
實錄廳啓言。本廳校正郞廳尹尙東。身病猝重。今姑減下。其代校讎郞廳黃昇源移差。請使之察任。允之。
정조 5년 · 강
副修撰林濟遠上箚請大司憲金履素等出仕。賜批。
정조 5년 · 목
批以。向日兩司事。不誠極矣。籍曰有懷欲陳。聞之路豈直賓筵日。且況副急召會。徒致擧措之顚倒。伊時筵敎。匪是匪怒。處置未知其爲穩也。
정조 5년 · 목
因顯宅囚單子。敎以。捧供。
정조 5년 · 목
義禁府啓言。金悌行諸般罪犯。逐條嚴詰。則其所納供。雖不全事牢諱。猶有隱情。究厥情狀。尤極痛駭。請刑推得情。敎以。論厥負犯。難逭重辟。而侵虐或與贜汚差問。直施贜律。事近法外。前此寬貸。旣出傳輕之意。則今不可異同。且當不用刑之時。仍卽凌折。不至太失刑。遠地勿限年定配。渠之諸罪中。發丁耕墾。調民築坊事。犯雖至重。有難退償。而至於無價取斂之可以償其物者。令該道臣一一徵給民人等處。
정조 5년 · 강
配金若行于遂安郡。金悌行于明川府。
정조 5년 · 목
義禁府啓言。時囚金若行。功減一等。遂安郡定配。請押送配所。允之。又啓言。時囚金悌行。明川府定配。請押送配所。允之。
정조 5년 · 강
命內閣原任中差出檢校。管攝閣務。
정조 5년 · 목
敎曰內閣無時任行公之人。則原任中差出二員。稱號檢校。使之管攝閣務。亦非不師古之事。凡職官。實官之外。又置權幹之人。則隨其職銜。加檢校字稱之。中國之檢校太師檢校中丞等號。我朝之檢校政丞等號是也。檢校堂上望。則有提學直提學。檢校官望。則有直閣待敎之故。當初定式時。使之曰堂上曰官云。而更思閣用館例。無堂上之稱。則此例獨稱堂郞甚斑駁。此後本院檢校望書入時。但以檢校望書之。原任直提學以上爲一單。直閣以下爲一單事。該房知悉。下批後隨曾任之職。閣中則稱以檢校提學檢校直提學。而直閣待敎亦如之。本閣知悉。
정조 5년 · 강
命奎章閣檢校望單。列書入啓。
정조 5년 · 목
內閣啓言。內閣如無行公閣臣。原任人入啓受點矣。一提學金鍾秀二提學兪彥鎬在外。直提學直閣待敎竝爲罪罷。時無行公之人。前提學黃景源李福源蔡濟恭。前直提學徐浩修。前直閣鄭志儉金宇鎭金勉柱。前待敎徐龍輔竝牌招。以爲檢校堂上。檢校官望單。請修整入啓。敎以。自本院列書入啓。待下批請牌。
정조 5년 · 강
以徐浩修爲奎章閣檢校直提學。金宇鎭爲檢校直閣。
정조 5년 · 강
命檢校校檢字。本院取考傳敎草。卽爲釐正。
정조 5년 · 목
敎曰。今月檢校望。以校檢望書之。如是當初定式。傳敎或備忘傳謄之際。換易上下字而然也。本院取考傳敎草。卽爲釐正。
정조 5년 · 강
副校理沈樂洙上疏乞遞。仍懲討。賜批。
정조 5년 · 목
疏略曰。臣狷急之性。偏於嫉惡。愚妄之意。切於衛道。竊以爲明彝倫而振頹綱者。必先罪宋煥億。而卽臣初疏。可質臣心。及煥億以臣爲構揑。臣固略卞。而前冬儒臣宋德相之疏。至斥臣以疑亂聖聰。臣在得從之列。尺疏陳暴。不至僭猥。而自以負累之跡。言不爲重。顧無以格天聽而振世道。則又不敢仰首出言。不意月前。自天恩命。忽侈館銜。罪在累逋。罰止例勘。纔蒙敍命。復叨恩除。不得不冒陳裏情。輸寸心而籲尺天。儒臣之疏。以爲臣疏之意。專在其身。臣之本意。果非以儒臣爲無罪。而專斥煥億者。亦有意也。儒臣以先正之孫。有四十年儒者之名。適會側席聖心。眷眷求賢。旋招之禮。首及於齒爵俱尊者。則一年在朝。兩度入城。而進退語默。無一不由於國榮。使國榮之勢。如虎傳翼。臣雖愚迷。豈不知我殿下含容鎭服之至意。欲有以仰體萬一。而臣之初疏。亦不欲斥言者。只欲使煥億輩。知有名義二字而已。不意煥億。使其叔替當强卞。而臣不敢終默者。此豈爲區區對卞而止哉。國榮已斃。而徇利忌義之輩。倀倀然無所歸。若復有藉儒林而强欲譸張者。此臣之所大懼也。嗚呼國史野椉。必書戊戍後國榮之專恣。皆由藉重於儒臣。則臣之前疏。欲明煥億之爲本者。未必非爲儒臣一分。而其奈煥億之復藉其叔。强欲伸卞。則今臣之言。亦不得已也。嗚呼一世之耳目難掩。千載之是非可定。雖殿下愛惜其家。掩覆其罪。而煥億竟無罪焉。則臣愚以爲。斯文於是乎墜地。而反非愛護之道也。臣所自愧者。臣固有溺職之罪。至今追愆。耻見輿儓。臣罪至此。死且難貸。伏乞 聖明。鐫改臣職名焉。批以。爾其勿辭。從速察職。
정조 5년 · 강
大司諫尹承烈陳疏請還入堂批。亟降兪音。賜批。
정조 5년 · 목
疏略曰。昨日堂箚之批。始焉而不誠極矣。終焉而不知其穩爲敎。臣竊以爲過矣。當初諸臺之相率登筵。亶出於有懷欲陳。擧措周旋。或未盡善。亦節目小事。在所可略者耳。初旣嚴敎。致令遲退。乃後處置。又靳例批。使臺閣諸臣。進退不得。擧懷惶懼。請還入前批。亟降兪音。恐不可已也。批以。非靳例批。靳亦古例。所可考也。指不勝樓。兩司之進退不得。措乎其重有所失也。爾之云然。似坐味諳事例。當此無言之日。能說反汗之事。是固可喜。所請依施。
정조 5년 · 목
敎曰。易知不難考之事。已至經宿。訖未擧行。致使臺官去就。不卽停當。往雖未追。來猶可及。該房更爲考例。此後無若今日之朦眛事。知悉。
정조 5년 · 강
命沈豊之論罪。勿論。
정조 5년 · 목
吏曹啓言。呵導之復舊制。在於戊戌年。而其時正郞沈豊之。不遵新式。仍循舊謬。以致至今遺制者。極爲可駭。所當論罪。而本曹請推外無他罰。何以爲之。敎以。方在喪中。無可施之罰。勿論。此後申飭。
정조 5년 · 강
詣 宗廟齋宿。
정조 5년 · 목
具遠遊冠絳紗袍。乘輿出協陽門降輿。乘輦出敦化門。至 廟門外降輿。詣 廟內奉審。詣省器位省器。省牲位省牲。乘輿還入齋室。
정조 5년 · 강
命此後朔書單子。待啓下捧傳旨定式。
정조 5년 · 목
敎曰。此後朔書科次單子。各於名下。書所呈千字及等第賞格。待啓下捧傳旨以入。仍爲定式。
정조 5년 · 강
命稅穀晚時裝發諸道監司嚴飭。
정조 5년 · 목
敎曰。該道當該監司。一竝爲先從重推考。守令不必幷論。今姑勿論。工判若此。則不可爲嫌。此單子付標勿施。又敎曰。稅穀之晚時裝發。莫如今年。諸道監司若能董飭。豈有是也。更觀前頭。考勤慢行賞罰。以此意爲先自該曹該廳。別樣嚴飭。最遲滯該道。從後論罪。
정조 5년 · 강
命訓局隨駕軍兵單子。更爲修正以入。
정조 5년 · 목
因訓鍊都監隨駕軍兵單子。敎以。外營入直數甚少。弘化金虎集賢入直軍中。各留十名。竝爲出用。陣上各作五哨之數。標下軍巡牢外不緊名色。量宜減數出用。單子更爲修正以入。
정조 5년 · 강
命楊州牧使金㶊柱。當日還官。
정조 5년 · 목
因京畿監司李鎭衡。楊州牧使金㶊柱罷黜狀啓。敎以。豈以向日飭敎。爲辭遞之端乎。然則焉敢乃爾。此亦紀綱所在。此狀啓勿施。當日內使之還官。
정조 5년 · 강
命實錄堂上尹蓍東更爲牌招。申飭行公。
정조 5년 · 목
蓍東牌不進。敎以。無異往役。且無情勢。違牌何意。傳旨勿施。更爲牌招。申飭行公。
정조 5년 · 목
義禁府啓言。時囚全好性。考律勘處後草記事命下矣。刑曹啓目內。使其婢夫。佩其奴名號牌。貧於賣酒。以致冒禁入闕之擧者。後弊後關。不可無懲。令該府處之。罪杖八十收贖。奪告身三等。請放送。允之。
정조 5년 · 강
掌令兪岳柱上疏乞遞。仍請洪忠中軍拿問。捕將譴罷。賜批。
정조 5년 · 목
疏略曰。臣於向日。猥叨是職。適當 皇壇展禮之時。竟違參班。自速置射對。只增隕越。聖度天大。曾未幾何。收敍如舊。恩除復降。臣於是宜卽踢蹶趨謝。而適有拘忌之端。雖在時日稍久之後。有不敢晏然入肅於淸嚴之地。臣罪尤無所逃。短章自列。亟降威罰。以安私分焉。臣方乞免。不宜贅他。而區區愚見不隱。略此附陳。軍餉事體。與他自別。而至於錢還之防禁。前後飭敎。何等嚴截。則典守之臣。固當惕念奉法。以體我聖上爲民之德意。伏聞公山雙樹山城軍餉之秋䊮也。每石以三兩錢。代捧於民間。及其春糶。則輒以一石價一兩六錢。分給於每戶。怨聲載路。聽聞驚駭。噫。還穀犯科。重被邦憲者。項背相望。而猶且不知懲畏。苟令此輩。眼有國綱。焉敢乃爾。臣謂當該中軍金弘濟。拿問定罪。不能檢察之道臣。爲先重推。近來竊發肆行。雖以城內言之。卿宰之家。閭巷之間。穿窬之患。殆乎無日無之。市廛屢千物貨。亦被見失。如此而不能緝捕。則名曰捕廳。而將焉用哉。向來殿庭樂器之見失。關係何如。而外有譏捕之名。終無斯得之實。尤豈不萬萬寒心者乎。臣謂左右捕將譴罷之典。斷不可已也。批以。雙樹餉事錢還。已甚無狀。況秋糴之斂。三倍春糶之云爾。則此不法中。尤無良者。誠有是也。唉彼小民。何以支保。現發之後。不可尋常處之。而風聞有難必信。該中軍爲先拿問。嚴覈得情。道臣。待本事究竟勘斷矣。第二件事。曾引相臣筵白。略聞穿窬之患。而猶不知如是之孔棘。設置捕廳。又有丁寧飭敎。而敎盜賊行。公該廳事萬萬痛駭。大將之譴罷。適副其厭避之心。方以別樣申飭。爾勿辭從速察職。
정조 5년 · 강
命兩捕將。卽爲牌招聽傳敎。
정조 5년 · 목
敎曰。臺批旣諭。若不別般申飭。街巷之間。必至繹騷。大臣筵飭之後。該大將若能十分譏詗。則竊發之弊。豈至今不熄也。五六日內。不卽捕捉。更以此等事登聞。則該捕將奚止譴罷而已。此不畏法之將臣。其在爲生民除害之義。自有當勘之律。兩捕將卽爲牌招聽傳敎。限後未捕捉。則隨聞論奏事。亦令三司知悉。
정조 5년 · 강
召見內閣直提學鄭民始。承旨李敬養于誠正閣。
정조 5년 · 목
予曰。昨日事。不過非怒之敎。而卿之今日引義。似涉過中矣。民始曰。莫非臣等不職之罪。而至於今日。則豈可以臣之獨逭。處然入來乎。予曰。待敎除拜之初。若有修擧之事矣。今日則爲日漸久。故還不無懈怠之漸。誠可慨也。民始曰。臣等之前後溺職。非至一再。固當業已被勘。而日昨譴罰。不罪伊恩矣。予曰。曺允大事。極爲駭然矣。雖有些少事。本閣之取稟。旣已日久矣。下敎亦幾日。則所當留待應試後。可以下去。而不此之爲。經自下卿。尤涉怠慢矣。民始曰。未知事故之如何。而今始聞之。則爲應製。等待京第。聞渠親病之報。下往屬耳云。而新定節目。臨殿親試。未免因此停止。臣等尤不勝罪悚之至矣。民始曰。抄啓文臣製述在明。而閣官一空。而俄者二直提學直閣待敎。不過敍用而已。閣官不可不備。而自前有下敎然後。本閣亦擧行。今番則何以爲之乎。予曰。自本閣薦望。移送單子入啓啓下後。付職宜矣。而薦望亦以前望用之耶。民始曰然矣。予曰。直閣黃昇源入之耶。民始曰。黃昇源李時秀皆入之。而侍敎望。徐龍輔鄭東俊矣。予曰。乍罷旋仍。故無所飭勵矣。民始曰。講製節目中。有未及點檢者矣。親臨講製時講時。列書諸人入啓受點。使之赴試云云。而一處則以講製時書之。製述則當盡赴無點下之例。此製字必是誤字。當洗補。而若當親臨製述時。則外任與遠地在外者。竝發催促矣。予曰似然矣。計其程道之遠近。若在遠途。未及上來者。不必論矣。
정조 5년 · 목
予曰。有留院公事乎。敬養曰。京畿監司李鎭衡衿川縣監罷黜狀啓。纔已入來。而事係變怪。有殺害人命等文字。故不敢入啓。姑爲留院矣。予曰入之。命敬養讀之。予曰。誠變怪事也。雖暗地謀害。厥罪猶大。況此輩之多聚徒黨。直入官門。白晝露刃。欲剚長吏。無所顧畏者。世豈有如許紀綱。如許兇獰乎。縣監之有罪無罪。姑舍是。而吏屬之若是兇悍。豈非世間一大變怪事耶。此等之類。法綱所在。凌不可尋常處之矣。敬養曰。以下吏而謀殺官長。至有此等變怪。誠萬萬驚駭矣。
정조 5년 · 강
命抄啓文臣在外入。直關本邑催促。
정조 5년 · 목
敎曰。抄啓文臣之在外及在任所人。皆令直關本邑。如或遲滯。又卽行會巡營。使之催促事。旣有筵敎。而日前曺允大之催促。果依例爲之乎。此後無或如前泛忽。必也直關該邑。從又促關巡營事。本閣知悉。有撥馬處。撥馬行會。無撥馬處。亦皆付撥行會。而不特親臨製講時爲然。在外而應製時。亦用此例事定式。
정조 5년 · 강
命直提學鄭民始。混被不職之勘。原傳旨中付標。
정조 5년 · 목
敎曰。近日本閣事。獨賢之勞。唯直提學一人。混被不職之勘。太欠綜核之政。原傳旨中付標。
정조 5년 · 강
命守禦使鄭民始密符傳授。依前擧行。
정조 5년 · 목
政院啓言。守禦使鄭民始原傳旨付標事命下矣。敎諭書更爲啓下。牌招傳授。而此與新除授有異。所授密符傳授何以爲之。敎以。依前擧行。
정조 5년 · 강
命吏曹參判鄭民始入來後開政。
정조 5년 · 강
吏曹判書[參判:I-POSITION]鄭民始上疏自引乞遞。賜批。
정조 5년 · 목
疏略曰。以閣事而致勤責勘。臣與諸僚宜同。況臣忝爲長僚。則凡有譴何。臣當爲首。而今反歸咎於諸僚。自處以無罪。至於內閣牙牌。事體尤別。又犯逋慢之科。伏乞 聖明。亟加罪罰。以肅朝綱。批以。混勘。始由曲諒。區別。又因審量。卿其勿辭行公。
정조 5년 · 강
命直提學鄭民始。牌去來。另加催促。
정조 5년 · 목
敎曰。直提學批下。自本閣更卽牌招。況牙牌體重。受符時急。而又有開政之命。若以僚宷之同罷末叔爲嫌。此有大不然者。彼三閣臣。皆是近日言病在家不到院之人也。朝家弦韋之政。其可不施此等處乎。誠如宰臣之疏。以長僚謂當首當。則昨罷亦足伸廉。此又所謂曲諒者也。分義所在。更不宣言私。閣牌雖出。而政牌受符。牌去來另加催促。
정조 5년 · 강
命守禦使鄭民始。更爲牌招。
정조 5년 · 목
民始再招不進。敎以。此與閣職有異。況係師律去就。從重推考。更爲牌招。
정조 5년 · 강
命諸閣臣竝姑敍用。
정조 5년 · 목
奎章閣以來二十一日抄啓文臣試製當次日。試官不備。不得擧行啓。敎以。係是事目新成後。初行之擧。日子亦須如或不差爲可。況以微細之事。閣中一空。一閣臣別無深引之端。而因此一味違召相持之際。試事自歸遷就。諸閣臣幷姑敍用。其中前直提學沈念祖。試官曾已受點。卽令該曹。口傳付軍職。試題望筒。斯速人啓。
정조 5년 · 강
命大司成沈念祖仍任。
정조 5년 · 목
敎曰。三閣臣點下。蓋出更觀來效之意也。自本閣卽爲牌招。此後使之小加勤勵。閣任復授。旣欲久任。況國子之職。筵敎丁寧。而未覩一事半事之修擧。間因事故而然云。而是豈勤敎之意乎。大司成望筒還下。前大司成沈念祖仍任。月講旬製。自今朔無得稱頉事。另加嚴飭。
정조 5년 · 강
有政。吏曹判書李衍祥。參判鄭民始參議徐有防進。
정조 5년 · 목
以李命勳爲司諫。申致權金東稷爲掌令。嚴思憲李明濟爲持平。李延伋尹行晉爲正言。尹尙東爲副校理。沈念祖爲奎章閣直提學。徐鼎修爲直閣。鄭東俊[浚:I-PERSON]爲待敎。
정조 5년 · 강
命直提學沈念祖。直閣徐鼎修。待敎鄭東俊[浚:I-PERSON]。檢校金載瓚牌招。
정조 5년 · 목
奎章閣啓言。新除授直提學待敎。請待下批。竝卽牌招請察任。敎以。此牌亦可遲滯膺召乎。使之申飭。又敎檢閱金載瓚亦爲牌招。
정조 5년 · 강
命閣職遞解或敍用。則吏批隨品處置。
정조 5년 · 목
敎曰。此事每欲下敎而未果。今因政望而思之。三司之遞政或坐罷。收敍直爲送西付軍銜。而至於閣職。事體自別。且聞玉堂處置之規。傳至于數十年前云。所以施於館之例。不施於閣可此後閣職遞解或敍用。則吏批隨品處置。無窠則送西。待窠處置事分府。
정조 5년 · 강
命北伯加分狀啓。草記稟處。
정조 5년 · 목
因咸鏡監司鄭元始加分狀啓。敎以。明日章記稟處。
정조 5년 · 강
命曺允大草供幻施。更爲嚴問捧供。
정조 5년 · 목
敎曰。設如渠供中云云。具由通知。待指揮下往。無所不可。而又以拿命前發程觀之。所謂事故之不至切急。不難知也。事目新成。初行製述。如渠幺麼新進。不畏法如此。此之不已。國綱將安所施。況有促令就囚。而昨到廣州。今始入城。益知其稽緩矣。究厥所爲。俱極駭痛。曺允大草供勿施。更爲嚴問捧草供以聞。
정조 5년 · 강
命時囚曺允大放送。
정조 5년 · 목
敎曰。初行之日。渠獨無端不參。毋論事故之如何。此亦國綱所係。昨有拿處之命。而觀渠所供。旣曰因親病經發云爾。則病之輕重姑捨是。在朝家孝理之政。不宜因此勒加之罪。況講製創式。必欲作成。作成之方。貴在優游。姑從寬暇之義。時囚中曺允大付過放送。仍令應試明日課製。
정조 5년 · 강
命時囚王漢楨捧供。
정조 5년 · 목
因義禁府以孟山前縣監王漢楨拿囚啓。敎以。捧供以聞。
정조 5년 · 강
召見承旨蔡弘履于誠正閣。
정조 5년 · 목
予曰。今番製述人員。皆在家製之云耶。弘履曰。入直人外。皆在家製之云矣。予曰。承旨所親中。製述者幾人乎。弘履曰。五人矣。予曰。其中有實才乎。弘履曰。洪履健洪仁浩李錫夏。頗有名矣。予曰。衿川事。可謂無前之變怪矣。弘履曰。外方所聞。亦甚浪藉。而至於醜辱婦女之事。極爲屑越。故監司亦不得狀聞云矣。予曰。人心獰悍。一至於此。誠非細憂矣。弘履曰。誠如聖敎矣。予曰。李象靖何不上來乎。弘履曰。來到沃川。病勢添重。不得已還下去云矣。予曰。學行高明云。必欲一見矣。承旨以此筵話。通于本家。病狀差可後。卽爲上來之意言送也。弘履曰。依下敎爲之矣。
정조 5년 · 강
知事具善復疏。請鄕武士試射調用。賜批。
정조 5년 · 목
疏略曰。臣昨年以軍制事。猥陳一疏。至有令廟堂行會入道帥臣。各陳意見狀聞矣。臣又不敢緘默。玆敢冒瀆焉。蓋兵家制勝之道。有馬兵可用之時。有步卒可用之時。用各以時。不容偏廢也。況我國西北。卽沿邊重地。備禦之方。今之議者。乃欲革罷西北馬兵。而或以親騎衛換定。或以步軍代定云。此雖出於通變之意。而第有不然者。至若關西之別武士。北關之親騎衛。俱是鄕族將校子支。而與常賤有異。西北馬兵。凌不可革易也。近來守部薦窠。屬之騎士。而初仕四窠。已屬禁衛兩營。餘數屬之兵曹。以爲外方試才人差除之窠。而及其都政。每患窠窄。故八路武士。擧皆斷望。雖或登科。苦無拔身之階。而淸北武士。幷皆廢射云。邊上備不虞之道。恐不宜如是。臣謂及今申飭關西帥臣。激勸武士。每當都政取才。而兵曹則別設取才。騎士四窠之外。如有餘窠。必取鄕武士之試才優等者。隨窠調用。令廟堂更加裁稟。批以。卿之有懷無隱。極可嘉歎。條陳諸條。俱有意見。西北武士依前收用事。尤屬急務。幷令廟堂稟處。
정조 5년 · 목
以宋文載爲大司憲。徐有成爲校理。金頻爲衿川縣監。
정조 5년 · 강
許施慶源慶興兩邑元還加分之請。
정조 5년 · 목
備邊司啓言。咸鏡監司鄭元始加分狀啓。有草記稟處之命矣。卽見狀啓。則以爲。慶源慶興兩邑。元還大縮。應分零星。賑資種糧。排巡沒策。就留庫中。慶興折半。慶源三分一。特許加分爲請矣。賑邑民情。旣如是渴悶。道臣區劃。必有商量。依狀請請施行。允之。
정조 5년 · 강
遞大司憲宋文載。
정조 5년 · 목
因文載違牌。敎以。處義宜無異同許遞。政事當日爲之。
정조 5년 · 강
大司諫尹承烈陳箚懲討。賜批。
정조 5년 · 목
箚略曰。臣之昨者一疏。卽寂寥數旬耳。及承聖批。感涕無從。愚裏所激。不得不擧槪陳論。噫。國榮通天之罪。可勝言哉。沮戲大計。 宗社神人之罪。覆載難容之逆。雖使斬作萬叚。猶不足以懲惡。放逐經年。偃息自在。鬼誅先加。王法未伸。伏乞 聖明。夬揮乾斷。孥藉之典。急令王府。按法擧行焉。至若削黜罪人洪樂純。卽其敍也。互相附麗。論其罪負。一而二。二而一也。至今偃處郊坰。有若無故之人。國榮若是進律。則樂純當有應坐之律。況其罪狀彰露。凌不可容貸者也。樂純亦宜極邊遠竄。以伸王章也。批以。己諭於前後三司之批矣。
정조 5년 · 강
大司憲宋文載等聯箚懲討。賜批。司諫李命勛。持平李明濟。正言朴延伋。
정조 5년 · 목
聯箚略曰。以近來懲討。旣有已例。雖不敢合辭仰請。而至於國榮事。不勝憤惋。而玆敢聯箚略陳焉。噫。彼國榮。潛懷異圖。沮遏大計。尤是亘萬古所無之大罪。而得保首領。偃死牖下。王章未伸於生前。輿憤益激於死後。日昨儒臣所懷。實出共公之憤。而未蒙允兪。此豈所望於 聖明者哉。臣等謂國榮進施孥藉之律。斷不可已也。洪樂純之三大罪。已悉於三司之啓。今不容更事臚列。而至若明義錄一部。卽正義理之書。而忠逆之分。必欲眩亂。用捨之際。必欲漫漶。負犯如此。尙今偃處郊坰。其可曰國有三尺乎。臣謂亟施遠竄之典宜矣。批以。已諭於前後三司之批矣。
정조 5년 · 강
刑曹參議李象靖疏陳病狀乞遞。賜例批。
정조 5년 · 강
行抄啓文臣科次于誠正閣。
정조 5년 · 목
予曰。明日擧動。承史服色。以靑天翼擧行乎。承旨李亨逵曰。考見節目。則以靑天翼擧行云矣。予曰。先王朝丙辰年。精抄軍官試射時。堂下百官。皆着靑天翼。以此傍照爲之矣。亨逵曰。處所則以何處擧行乎。予曰。以慕華館爲之。亨逵曰。然則出榻敎乎。予曰。何必書出乎。分付兵曹宜矣。予曰。試券評考也。予曰。可批者批之。可抹者抹之。次次考定也。予曰。金虎門姑爲仍留。試官出去後。下鑰事分付。
정조 5년 · 강
命勸武科擧行規矩。一依古例。
정조 5년 · 목
敎曰。以筵敎知委。已過數朔。且觀擧案。遐方人數甚夥然。等待之弊。亦所當念。勸武科。當於二十五日設行。處所及服色。參考一依去丙辰壬寅例擧行。規矩一依古例。列書諸技。待下批爲之。
정조 5년 · 강
命製述試券。限內畢納。
정조 5년 · 목
奎章閣。以製述科試官沈念祖鄭志儉。待明朝牌招啓。允之。敎以。今日牌招。如未畢考。修省記入直本閣。今番係是令初。欲於科次時親臨矣。試券則勿爲催促。但令限內畢納。
정조 5년 · 강
命中日。以射取捨。勿拘爲之。
정조 5년 · 목
敎曰。向於御將之言。欲爲提答而來果。額外數多。則射以取捨。自是公道。以中日之未設。不敢循例擧行。可謂過於審愼。中日不設。雖無明據之例。猶以開坐及放炮爲難。而射之不試。未知爲可。試期旣定。以此令三局知悉。如欲以射取捨。勿拘爲之。錄名修正修。具根泒列書別單以入事分付。
정조 5년 · 목
以鄭象仁爲右副承旨。黃昇源爲副應敎。李性源爲弘文提學。
정조 5년 · 강
遞承旨鄭象仁。以金尙集代之。
정조 5년 · 목
政院。以承旨象仁在外。啓請下諭。敎以。許遞。前望單子入之。又敎曰。新除授承旨牌招察任。
정조 5년 · 강
內閣課製居首李魯春等施賞有差。
정조 5년 · 목
敎曰。係是創定後初行也。雖無應賞之例。宜有示嘉之擧。內閣課製居首三中權知副正字李魯春。內下筆柄竹四十箇。之次三下一前正言洪履健。內下筆柄竹三十箇。之次三下正郞李時秀奉敎徐龍輔前正言李宗變。各內下筆柄竹十箇賜給。後不必援例。仍令本閣知悉。草三下以下勿論。出朝報。
정조 5년 · 강
遞承旨金尙集。以宋煥億代之。
정조 5년 · 목
尙集不爲仕進。敎以。許遞。前望單子入之。又敎曰。新除授承旨牌招察任。
정조 5년 · 강
命慕華館擧動時。內吹所騎馬問安馬。竝勿入把。
정조 5년 · 목
兵曹啓言。慕華館擧勤時。京畿驛馬依例入把之意。請分付本道。允之。敎以。卽是咫尺之地。承史及內吹所騎馬問安馬。幷勿入把。兼內吹亦勿騎馬事。分付宣傳官廳。
정조 5년 · 강
命時囚申耆捧供。
정조 5년 · 목
因義禁府拿囚啓。敎以。待明朝捧供以聞。
정조 5년 · 강
判下兵曹慕華館擧勤時軍兵磨鍊草記。
정조 5년 · 목
因該曹草記。敎以。訓禁營爲先廂。御營爲後廂。而訓局則馬軍三哨。步軍十哨。禁御營則步軍四哨。騎士二番隨駕。禁軍三番隨駕。設布帳置之。留陳安徐。此乃試取。非試闕。各營勿以試闕諸具等待。幷令知悉。
정조 5년 · 목
予曰。抄啓文臣製述榜。可謂公道矣。此後則勿爲方外借作。自做製述之意。申飭好矣。予曰。衿川事。可謂變怪矣。此而不嚴治。日後爲官長者。每逢如此之辱。申耆雖謂之不善處事。以官長見辱於不吏。則李宗漢輩。不可以尋常處之。輦穀至近之地。有此乖常之變怪。宜待按覈御史復啓。可以重繩矣。予曰。徐有成。以解由末出陳章。銓曹之勿拘解由擬望。有前例耶。假注書李集斗出問。奏曰。初擬時旣有勿拘解由之命。則其職無碑檢擬。他職則有所拘擬云矣。
정조 5년 · 강
命玉山陶山書院致祭。依華陽書院例磨鍊。
정조 5년 · 목
敎曰。御極以後。訖未遑爲。以予尊慕景仰之心。慊愧實深。況遵故事。有圍上基地之命。及今擧行。尤極允當。慶州玉山書院。禮安陶山書院。遣官致祭。祭官祀品。依年前華陽書院致祭時例磨鍊事分付。
정조 5년 · 강
命兵曹侍衛節目。更爲磨鍊。
정조 5년 · 목
困兵曹侍衛節目。敎以。扈衛軍官有廳軍斥堠伏兵安徐。屛門把守。但於城內擧行。西營入直禁衛軍。勿爲朁把。但留本軍數名。此節目更爲磨鍊以入。
정조 5년 · 강
以金履素洪秀輔朴奎壽爲副總管。口傳也。
정조 5년 · 강
司諫李命勳上疏乞遞。仍懲討。賜批。
정조 5년 · 목
疏略曰。臣罪在妄言。罰止薄勘。甘爲聖世之棄物。不意恩敍未幾。職名如舊。臣以蒙陋之識。其於臺閣言議。何敢上下馳遂。而一段願忠之誠。根於秉彝。玆敢投陳短章。仰控危懇。伏乞急削臣職。噫。國榮貫盈之罪惡。臣於昨年之疏。竊附請討之義。而未蒙準許。日前儒臣之筵奏。已陳所懷。且今兩司之創論。空出同情。伏乞廓揮乾斷。夬施當施之典。批以疏請。業已悉諭矣。
정조 5년 · 강
左參贊金鍾秀從縣道疏陳母病。乞解備局惠廳兼任。賜批。
정조 5년 · 목
疏略曰。乞養一事。疏籲筵懇。迄未準請。情窮日深。臣母委頓斯綴之狀。已悉於前後疏中。而到今疾病。日益深重。臣之情理。通朝所共知。而向來備局惠廳之還差。出於千萬意外。三朔虛帶。罪積㾧曠。玆不得不冒申前請。附入縣道。伏乞急許。先解臣兼任。準臣所請。批以。便養與否。不在二字準請。尙此靳持。爲便公私。卿其勿辭。
정조 5년 · 강
校理徐有成。以前任龍罔縣令解由未出。上疏乞遞。批下該曹稟處。
정조 5년 · 강
配李縣宅于金城縣。
정조 5년 · 목
義禁府啓言。罪人李顯宅。杖一百收贖。告身盡行進奪。金城縣徒三年定配。請押送配所。允之。
정조 5년 · 목
予曰。明日勸武諸人。皆捧錄名單子。而單子中。列書四祖耶。亨逵曰。已爲收捧。而單子中俱書四祖矣。予曰。今日日氣。頗有雨意。甚可問矣。亨逵曰。明日若雨下。則試射誠難矣。予曰。冡宰官皆進參云耶。亨逵曰。俄者領府事言送本院。病不得參班云矣。予曰。少頃當下標信。李集斗往實錄廳摘奸以來之意分付也。
정조 5년 · 강
命刑曹判書李性源史局之任減下。
정조 5년 · 목
敎曰。明日陪班。無刑曹堂上。今又有開坐之命。職務自多相妨。刑曹判書李性源史局之任。今姑減下。
정조 5년 · 강
命明日殿座處。五營及龍虎營。射技超等及擧沙人。各數人待令。
정조 5년 · 목
敎曰。明日殿座處。五營及龍虎營。六兩遠射人各三四人待令。射技超等人亦各數人待令。擧沙擧靑龍刀人數人式待令事分付。
정조 5년 · 목
政院啓言。判尹權噵三牌不進。謂以身病猝重。陳疏到院。明日動駕。何以爲之。敎以。許遞。政官牌招聞政。
정조 5년 · 강
以鄭志儉爲吏曹參議。
정조 5년 · 목
敎曰。吏曹參議前望單子入之。
정조 5년 · 강
命黃昇源館職許遞。
정조 5년 · 목
實錄廳啓言。本廳郎廳黃昇源。方帶館職。當此史役方張之時。不可無變通。本職請依例許遞。允之。
정조 5년 · 강
有政。吏曹參議鄭志儉進。
정조 5년 · 목
以轉光會爲判尹。黃命耈爲豐德府使。林濟遠爲修撰。
정조 5년 · 강
命衿川査啓。更爲捧招。
정조 5년 · 목
因衿川按覈御史李䕫査啓。敎以。猶未分明。更爲捧招以聞。
정조 5년 · 강
命訓局勸武科場紛竸。另加嚴束。
정조 5년 · 목
訓鍊都監。以本局勸武軍官等年歲根派別單書入啓。敎以。以培養激勵之意。敢述古事。雖有是擧。在前科場紛竸。率皆此科爲甚。鄕等必須另加嚴束。無或有臨時現發之弊。此乃先甲之諭。致今諸勤武知之也。
정조 5년 · 강
命禁營勸武察飭。
정조 5년 · 목
禁衛營啓言。本營勸武五十之數。前已擇定。今不必試射取捨。依傳敎元額五十人根派別單書入。敎以。訓局草記。已有提敎。鄕等依此惕念擧行。卿營名武最多。尤當戢束處。另宜察飭也。
정조 5년 · 강
命御營勸武軍官別單。依訓禁營單記批旨擧行。
정조 5년 · 목
御營廳。以勸武軍官元額五十人姓名年嵅根派居住別單書入之意啓。敎以。依訓禁營草記批旨擧行。
정조 5년 · 강
命犯夜別監李在寬。移法司。
정조 5년 · 목
巡廳。以去夜犯夜人別監李在寬執捉啓。敎以。夜禁申飭之日。掖屬之犯禁。萬萬痛駭。而旣非用棍之時。移法司推覈。此後益加審察。隨現草記。掖隸如以本廳之執捉。有作弊之端。從所聞亦卽草記也。巡廳則續續執捉。而巡羅營捕廳。迄無執捉之事。從中故縱。不難知也。此後若不捉納。該營該廳難免其責。自政院嚴飭。
정조 5년 · 강
御慕華館行勸武試射。考官洪樂性具善復李敬戀李昌運。
정조 5년 · 목
具戎服出協陽門。至仁政門外降與。乘馬出敦化門崇禮門。至慕華館。試射畢還內。
정조 5년 · 강
命問安班不入宗親捧現告。
정조 5년 · 목
政院啓言。宗親之隨朝廷問安之時。例送錄事請承旨。而今日大駕還宮後。宗親問安之班。只有一以錄事不爲入來。送吏來請。事未前有。大失體例。故臣等據例不進。以錄事來請之意言送。則更不往復。仍爲出去。以至不爲問安之境。以此以彼。極爲駭然。宗臣請從重推考。允之。敎以。不入來宗親班。捧現告以入。
정조 5년 · 강
以洪述祖爲衿川縣監。口傳也。
정조 5년 · 강
放徒配罪人鄭煥猷。
정조 5년 · 목
敎曰。以徒年限滿在來朔。而渠子奏對。足有可感者。宣川府徒配罪人鄭煥猷。卽爲放送。
정조 5년 · 강
命六兩入格人加資。運用靑龍刀人考例施賞。
정조 5년 · 목
敎曰。六兩入格兼司僕嘉善金光瑞。前已邊將承傳。與羽林衛出身金采叔加資。其餘禁衛騎士趙宗仁六人。竝半熟馬一匹賜給。靑龍刀運用及能擧半人。各其營考例施賞後草記。
정조 5년 · 강
命當謢兵郞。爲先削板。
정조 5년 · 목
敎曰。龍旗事。不但前無之駭擧。渠之匿避之罪。又且無論。惟其欺瞞之語。卽地變說者。不料士夫風習。若是其乖悖。如欲索言。足係着耻事。姑從末勘。當該兵郞爲先削板。
정조 5년 · 목
予曰。日前騎郞事。亦關紀綱。咫尺殿座之前。持筒介方席之隸。任自戛過。少無顧忌。事之無嚴。莫此爲甚。如有一分國綱。焉敢如是耶。有妨曰。臣亦於其時參見。而萬萬駭然矣。予曰。吏郞行公乎。有防曰。雖不得辭遞。旣未赴政。則與不得行公無與矣。予曰。堂下通淸積滯。此亦可悶矣。有防曰。今吏郞與吏判相避。故雖欲通淸。末如之何矣。予曰。昨日試射時付標。何不卽爲入啓耶。有防曰。夜深不得入之矣。予曰。玉堂有闕。幾何云耶。有防曰。修撰徐有成外。皆有闕云矣。予曰。宗班中不參候班者。幾人耶。有防曰。一一査問。則皆有稱托之說矣。予曰。別軍職等供辭入來。持入。
정조 5년 · 목
敎曰。昨日該房擧條。旣詳本事。而兵郞非侍從。則匪久當出入從班之人。猶與遐方殘文有異。而無論該郞與諸郞。移時四索。終不尋得。渠輩無狀。姑舍。亦豈非紀綱所在。後復有此等之弊。判堂與諸堂。難免重勘。以此嚴飭。未差之代。無論已通未通。口傳各別擇差。
정조 5년 · 강
命時任別軍職。一竝汰去。令該府處之。
정조 5년 · 목
敎曰。此係渠輩人事通理不屑之爲飭勵。而亦關國體法綱。則不可不罪。別軍職之職。與外廷自別。況於近來。亦多士末。而渠輩之蔑如。無異一番者流。且渠輩職任。不過陪扈與起居。而以起居一事言之。或爲或否。太涉碑眼。非不知近於衛脅之拜。以存羊之義。不得已有飭敎。在渠輩。所當知感爲榮。伊後城內動駕還宮後。强行起居。而至於今日。則旣是郊行翌日。更無勿爲之下敎。政院亦已按例行之。則渠輩反效朝廷拔例不爲之習。此等別軍職。虛縻職御。徒損經費。所謂非徒無益而又言之者。此輩之謂也。時任別軍職。一竝汰去。竝令該府處之。卽爲捧供以聞。
정조 5년 · 강
命問安不參宗臣時帶總管人。以罷職捧傳旨。
정조 5년 · 목
敎曰。在班宗臣。無一人入來。除非老病。則已極駭然。侍衛宗臣之率皆經去。尤甚無謂。現告中時帶總管人。以罷職捧傳旨。其中而湲君。亦是老病之人。勿論。
정조 5년 · 강
命小宦張漢明。令該曹聞坐嚴査。掩置中官。令該府處之。
정조 5년 · 목
敎曰。莫重所御轎子。至有折於之擧。事極萬萬驚駭。當該小宦。令該曹今日內開坐。嚴査以聞。掩置不奏中官。令該府處之。
정조 5년 · 강
命王漢禎等加請刑議處事。定式施行。
정조 5년 · 목
敎曰。今因囚供思之。時囚之勿爲請刑之制。如侍從及閫帥以上姑舍。文之翰林注書。武之宣傳總都。日以其近列。因 先朝受敎該府結語。一從右例。而又若中官經長番內侍。則亦皆直請議置。此足爲旁照之一端。今此該府結語中。王漢禎林世載直爲請刑。似無受敎而然。此後依他例勿請刑。直待議處事。定式施行。
정조 5년 · 강
命張漢明供辭勿施。區別首從。嚴勘草記。
정조 5년 · 목
因刑曹小宦張漢明等供辭。敎以。渠輩取供。尤極無嚴。非此四監所倂犯也。其中必有作犯人。而汎稱遲晚。此供辭勿施。待明朝開坐。更爲取招。區別首從。嚴勘後草記。
정조 5년 · 강
命還宮後。翌日問安廢却司謁司鑰。推覈以聞。
정조 5년 · 목
政院啓言。司謁司鑰。雖云微末之類。身屬掖庭而署。人是帽帶之官。則凡於自內問安等節。固宜隨事盡誠矣。昨日還宮後翌日問安事。當依例爲之。而無端廢却。及至特敎査問之下。其所仰對。全不成說。究厥罪狀。萬萬痛駭。以此以彼。不可汰去而止。當該司謁司鑰。請一竝令攸司科治。敎以。非但還宮後不爲而已。翌日亦不爲焉。啓辭中但提還宮後。漏却翌日字。豈非不審。渠輩處在掖庭。凡係婦寺之忠。猶恐或後。而今反不然。偃息爲事。視飭敎若蔑如。至於司謁。旣是頭目。又兼傳命。可謂職尊任榮。其所淨勵。百倍他人。而渠輩則癡心怠習。日滋月長。了無報效之意。徒有僨誤之事。觀於鳳頭抄擇。中禁前遵一二事。渠輩不畏法之罪。可以三隅反。究厥罪狀。科治可謂太歇后。然近不用杖。不杖而問。祗歸䙝越。該房如已申退。則坐直承旨廳坐。一竝捉致。廢却委折。各人等處。更爲仔細覈實。司謁處。又以上項罪目。推覈以聞。又敎曰。司謁司鑰。竝爲先汰去。又敎曰。司謁司鑰一空。差代間不可無主管之人。司鑰李德鳳司謁除授。排設房弓房書房色 王大妃 惠慶宮兼司鑰差下。
정조 5년 · 강
命柳河源移差謄錄郞廳。李運彬宋樂移差粉板郞廳。
정조 5년 · 목
實錄廳啓言。纂修堂上旣已減下。纂修郞廳柳河源。移差謄錄郞廳。李運彬宋樂。移差粉板郞廳。請使之察任。允之。
정조 5년 · 강
命訓局施賞武監見漏。問于兵曹草記。
정조 5년 · 목
訓鍊都監。以靑龍刀運用本局牢子李尙信。木綿三匹。半擧本廳軍官成範鎭。木綿一匹分等施賞之意啓。敎以。武藝別監。不入於此草記。亦不入於兵曹草記。然則從中見漏耶。問于兵曹草記。此後不可無一番定式。相考前例。亦爲草記。
정조 5년 · 강
命高擎天等。一竝照律定配。
정조 5년 · 목
訓局。以兵曹使令高擎天郭明天池昇龍金聖玉金泰得朴致英等拘留北營啓。敎以。每每分揀。寧有如許國法。兵郞則拿入命下之後。逃避不現。而駕到闕門。僅始拿入。從以該郞外他郞之帶隸。各持器物。成群戛過於駕前。自有當施之待。而近不用刑。爲先移刑曹。一竝照律定配。有隸則必有吏。亦令該曹。査竅勘處後草記。
정조 5년 · 강
命衿川按覈御史李夔。明日來待。
정조 5년 · 목
因䕫狀啓。敎曰。極甚精核。無容更査。本事已至究竟。久留必貽邑弊。爾其復路。明日來待事回諭。
정조 5년 · 강
命權中憲禁推傳旨分揀。
정조 5년 · 목
因實錄郎廳權中憲懸病不進禁推傳旨。敎以。許久仕進。宜有闊狹。此傳旨分揀。使之減下。
정조 5년 · 강
命武監施賞草記。自兵曹擧行。
정조 5년 · 목
訓鍊都監啓言。武藝別監不入施賞草記。問于兵曹草記事命下矣。問于兵曹。則以爲。武藝別監賞格。若無特敎。則本曹無施賞之例云。而本營不有特敎。則亦無擧行之事矣。今此賞格。以四等試射賞格例。兵曹似當擧行。事係定式。臣營不敢擅便。何以爲之。敎以。末得傍照之例。有考例草記之命矣。四等施賞。事極甚襯。似依此定式。
정조 5년 · 강
命高擎天等。明日査實。論理草記。
정조 5년 · 목
因義禁府高擊天等諸罪人考律定配啓。敎以。更思亦有審覈之道。因郞官之言而戛過乎。然則猶與渠輩身犯差間。如已罷坐。明日開坐時。査實論理草記。
정조 5년 · 강
命時囚張漢明。收贖放送。
정조 5년 · 목
刑曹啓言。小宦張漢明等。更爲取招區別首從。嚴勘草記事判下矣。罪人沈海益安如磐等以爲。御轎捧持時。渠等果末及待令。實無目見之事。而罪人張漢明李永培等。御轎捧持時。渠等所奉邊外杠。果爲致傷。而永培在前。漢明在後。中問所奉之杠。着釘處誤爲觸傷。至於折杠。若論首犯。渠等二人。實爲難免云。張漢明報恩縣。李永培楊口縣。竝定配所卽爲押送。沈海益安如磐。雖不可以竝犯論。而亦不可無懲。杖八十收贖放送。敎以。與御轎時誤觸差殊。亦與守令之人有間。本律收贖放送。
정조 5년 · 강
領議政徐命善。右議政李徽之聯箚自引。賜批。
정조 5년 · 목
箚略曰。臣等每不免疏漏顚錯之歸。今日起居之闕然。卽其一端也。郊外動駕之後。翌日問安。乃是應行之禮。考見前例。則 陵辛與經宿擧動外。曾無翌日問安之事。故臣等徒循謬規。未及周恩。惶愧震懍。玆敢聯陳短創。略暴引罪之忱。伏乞亟命攸司。重勘臣等慢忽之罪。批以。法宜率舊。事貴從近。今玆創引。胡爲而至也。大是意料之外。卿等安心勿復控樣。卽起視事。仍命遣史官傳諭。
정조 5년 · 목
予曰。昨日所下傳敎見之乎。亨逵曰。昨日問安之闕。非但別軍職輩不善周旋。朝廷問安之闕禮。誠極末安矣。予曰。予非爲候班之闕焉。旣有動駕後翌日問安。則不待勿爲問安之敎。而自下任自廢之。誠甚如何矣。亨逵曰。起居問安。豈非重大。而藥院則以措辭問安。朝廷則無端闕焉。誠萬萬非矣。予曰。御史入來云耶。亨逵曰。姑未入來。而朝者見其私靑。則今明間。似可復命云矣。
정조 5년 · 강
命再明日次對。進定於明日。御史次對時入侍。
정조 5년 · 강
召見承旨徐有防。吏曹參判鄭民始于誠正閣。
정조 5년 · 목
予曰。今見畿伯狀啓。則漣川有雨雹之災。當此麥農成實之時。必多所傷。爲民事誠可悶也。予曰。昨日之雨。得無太過之患乎。有防曰。聞外方所聞。則姑無太過之患云矣。予曰。衿川御史啓本見之乎。有防曰。見之矣。予曰。觀其結辭。則極爲詳明。頗有意見矣。予曰。昨日別軍職事。卿或聞之耶。民始曰。姑未聞之。而至於朝廷問安之闕焉。未及周旋誠極非矣。予曰。朝廷問安。自前每以勿爲問安爲敎。便成前例。故今番亦依前不爲。無足怪矣。至於昨日騎郞事。誠萬萬駭然矣。民始曰。此亦紀綱所係矣。予曰。衿川御史狀啓見之否。民始曰見之矣。予曰。衿川事。可謂無前之變怪。若不嚴覈。繩以重律。則末季民習。無以懲戢矣。民始曰。明覈其首犯者斷律然後。可懲後弊矣。予曰。曺允亨上來乎。民始曰。上來云矣。予曰。有當窠乎。民始曰。姑無當窠。而解由未及出之故。雖有當窠。銓曹不得擧行矣。予曰。解由勿拘。卽爲調用事。分付吏曹也。予曰。北營賬恤何如耶。民始曰。當初所聞太過矣。今則不甚大段。以米價論之。比他邑別無高下矣。予曰。惠廳之昨年貿米。何以區虔耶。民始曰。姑無區處之路。而露置倉庭。日漸腐傷減縮云。誠悶然矣。向日禁軍放料時。以貿米給之。禁軍輩以米色之不好。不欲願受。故不得勒給。更以他米放料矣。
정조 5년 · 강
以洪明浩爲副應敎。柳孟養爲副修撰。
정조 5년 · 강
有政。吏曹參議鄭志儉。兵曹判書洪樂性進。
정조 5년 · 목
以鄭趾煥爲大司諫。朴宗彥爲掌令。鄭益祚爲持平。權以綱宋民載爲正言。李謙彬爲副校理。李鼎運爲修撰。鄭淵淳爲副修撰。海溪君★(火+集)。徐有慶金魯鎭。鶴城楡爲都總管。
정조 5년 · 강
持平李明濟疏陳病狀乞遞。仍懲討。賜批。
정조 5년 · 목
疏略曰。臣卽病目之一廢物耳。裏在春間。薇垣除旨。忽下於夢想之外。臣適在鄕廬。旋蒙見遞。曾未幾何。又奉栢府新命於郊外。朝家旣不知臣病廢實狀。而謬恩及此。則必不待臣言。而宜有處之也。伏乞亟賜鐫斥。臣於引疾之章。不宜及他。而事關懲討。略此尾陳焉。鳴呼。圍榮之沮過大計一事。是何等凶逆。而罪止歸斃於牖下。豈非一大變怪乎。其叔樂純之三大罪。前後疏啓。亦已備矣。竄配薄勘。尙未蒙兪。其可曰國有法乎。昨冬同敦寧尹光紹辭疏中有曰。重被泉壤之誣。此何言哉。誣之爲言。構揑之謂也。丙申朝廷處分。何等嚴重。而乃敢斷之以誣之一字。殆亦傳法沙門。語必犯上而然耶。誤計之叵測。斷不可容貸。同敦寧尹光紹亦施竄配之典。批以。上款事。悉諭諸批。下款事。別無事端。而到今扶摘。無有所當。若此不已。平地駭浪。秪歸朋比之漸。所大懼者。仰累 先大王建極之治也。
정조 5년 · 강
工曹判書李命植陳疏乞遞。賜例批。
정조 5년 · 강
勘放時囚曺學臣等。
정조 5년 · 목
義禁府啓言。曺學臣李潤彬具埱王漢禎林世載朴基豊吳毅常等。以公罪考律勘處放送事命下矣。渠輩道理。亦關法綱。則不可不罪。杖八十收贖放送。允之。又啓言。時囚鄭弼臣勘律事命下矣。杖一百收贖。告身盡行追奪。請放送。允之。
정조 5년 · 강
命秋曹八度公事。從速獻讞。
정조 5년 · 목
刑曹。以衛外擊錚人等。依近例除刑推棒供以入之意啓。敎以。司寇得人。近來訟案。直令議處。良由所以。今下八度公事。皆可從速獻讞。此後益加惕意。無或久而少弛也。
정조 5년 · 강
命金光洙押送該營牢囚。
정조 5년 · 목
因金光洙原情。敎以。無論訟理曲直。書關倫常。此固罔赦之罪。而猶從審愼之意。下本道査啓。更自本道行査決折。則訟理之申直。又不難卞。而旬日之內。或上言或擊錚。此等頑民之習。不可不嚴懲。朝家必欲由察小民之幽隱。而本事反是。以此意行會本道道臣。待用刑時。各別嚴刑。照法重繩後狀聞。卿曹不請勿施。猶例捧供。殊甚不審。當該堂上推考。此漢自卿曺當日內銷枷。押送該營。使之牢囚。
정조 5년 · 강
命別軍職曺學臣等供辭勿施。更捧草供以聞。
정조 5년 · 목
義禁府。以別軍職曺學臣等議處啓。敎以。誠如其爰辭。果是應行之禮。何若而無端不爲乎。敢將天奪其魄四字。要作分疏之端。是乃泛然說去。徒歸漫漶。適足爲罪上添罪之資。此供辭勿施。更捧草供以聞。莫重宿衛之地。番次一空。極爲疏虞。況集賢門直所。只置軍士者。寧有如許事體。觀渠供。當有區別勘處之道。夜深前修整文案入啓。又以更招請上裁。敎以。再供猶不分明。而今若更令捧招。太近張皇。夜又同䦨。宜有決折之道。請囚旣皆見汰。又經再招。竝只考律勘處。放送後草記。至於姜五成柳孝源鄭駿采等。皆是外任。廳中凡事之主管。似不若時任諸員。見今番次俱曠。姑爲付過放送。使之卽刻內推移入直。
정조 5년 · 목
領議政徐命善曰。臣等觸事憒憒。起居一節。未得爲之。此臣等之罪也。予曰。卿則初欲爲之之說。予亦聞之矣。予曰。實錄之役。今至何境。校正堂上蔡濟恭曰。不出月內畢役矣。予曰。向時則印役有餘力。而未校正云矣。今則印後有不及之慮耶。右議政李徽之曰。印役似將不及矣。予曰。乙未年條。誰其掌之。徽之曰。臣爲之矣。予曰。印役當畢於何時。徵之曰。似畢於七月之內矣。予曰。校書館匠人。不爲盡來乎。此時盛熱。厥輩工役。豈不難哉。再昨日郞廳一人。亦有減下者。而一日之內。近萬字書役。何能爲之乎。郞廳中有寫萬字者乎。濟恭曰。萬字則不能寫之矣。予曰。盛暑當前。稍增匠于也。至於史筆。予豈必與焉哉。第明義錄旣出之後。乙未年間事蹟。須照檢爲之也。予所以言及者。無他。當其艱危之時。 先大王盛德大業。可以昭垂萬億。而慮或湮晦。且其時朝象。亦不可不垂眎後世。據實載錄然後。可以立天下之大防。正百世之大義。故予所以言及者。良以此也。命善曰。己亥五月以後。一國治民之所顒祝者。在於改卜名門。廣求儲嗣。則國榮之潛布異圍。沮過大計。往牒所無之逆。而其附麗權奸。妖言敢肆者。卽宋德相。是綢繆和應。情跡彰著。噫。國榮之未施顯戮。已是失刑之大者。而又使德相。偃恩於牖下。則義理之晦塞。不可勝言。日前儒臣沈樂洙中之語。旣發其端。宋德相爲先定島安置宜矣。予曰。沈樂洙以此事。凡三次上疏乎。命善曰。然然矣。予曰。予觀此疏。知以爲拔足之計。及見再疏。猶未知其本意。日前上疏。則徵露本事。而尙有未盡底意。第當問之矣。予曰。此言之出於卿。卽予之所未料。先正之門。乃有此事耶。予之尙且優容。亦豈無意而然也。今則罪狀已著。予亦何以爲答耶。庚申獄。卽一換局之事。金益勳。乃是文元之孫。而先正不爲顧籍。以正其罪。則顧今此事。比諸庚申。大小輕重。果何如耶。然而朝廷之尙今無言。可見世道。今日入侍之臣。亦非一二人。而實無見予之顏矣。至於沈樂洙。則近日銓家之無端枳塞。予甚訝惑也。大抵近日事。駭然者甚多。而日前又見可怪事。臺疏中有以啓能爲枝葉者。啓能若爲枝葉。則根本爲誰。獜謙之所以藉口者。啓能龜柱之所以藉口者。量海也。豈有惡逆如啓能而謂之枝葉者乎。命善曰。此等說也。極爲驚駭矣。予曰。金亮行眞卓越矣。當日行止。一無相染者。豈不卓越哉。至於宋德相。所可惜者名祖之孫也。命善曰。戊申年靜菴之後孫。亦有伏法者。不可以名祖之孫。有所饒貸矣。承旨李亨逵曰。領相之言。不可不信從也。予曰。宋德相名雖山林。本無知覺矣。命善徽之曰。其爲人之儱侗。臣等所知。而至於此事。大關義理。不可以儱侗置之矣。樂性曰。臣等固知德相平日爲人矣。向者殿下禮過眷注。不思報效之道。誰料罪惡至於此極。以先正之孫。有此罪惡。尤可病也。儒臣拿鞫之請。不可不從也。有成曰。樂洙之疏。以參祖先爲辭。渠以先正之孫。有此罪惡。尤可痛也。樂性曰。宋煥億之紹介其叔於國榮之罪。且出臺疏。不可尋常處之矣。命善曰。不正其罪。則義理晦塞矣。予曰。此事旣知如北。曾前何無一言也。禮曹判書金熤曰。卽從大臣之請。是臣區區之望也。命善曰。臣於兪彥鎬李秉模八牌不進事。至今疑怪。國榮致仕之初。逆節未露。則惜去願留。不是異事。而自上許休之後。爲銓官者。屢違召命。伊時國榮猶有餘威。無各敢論此事。故兪彥鎬則尙無一番讉責。李秉橫則中間行讉。別是他罪。若無施警之道。則恐塞公議。副司直兪彥鎬。安東縣監李秉橫。竝削去仕板宜矣。予曰。其前不知國榮之如是。故似然矣。每欲謀避不當。故乃有此等之事矣。其時事。予亦忘之矣。予於其時。或恐一人之有傷。全以掩置爲事。故其時事。予亦忘之矣。言旣出則不可不從。而豈可以此終棄此人哉。今日此事。大臣發端。誠是意料之外。大抵朝廷事。全在於大臣。而此事大臣旣以發端。下此一等之事。尤何可論乎。須勉勵爲之也。徽之曰。 實錄廳凡漆。前例則兩南進排。今則何以爲之。予曰。所入爲幾何。戶判似知之矣。徽之曰。錢爲一百兩。米爲四十石。予曰。無斂民之事乎。尙淳曰無矣。予曰。從便爲之也。戶曹判書鄭尙淳曰。於義宮 先朝御題懸板改揭事。今當改刻板。而奉敎書人刻名一節。何以爲之乎。命善曰。其人職卑。似未可當矣。予曰。以小註書以某年月日某書。則似好矣。仍命御史進前。予曰。向者書啓之下送書。以所聞過於書啓中辭語。故送之矣。以其原書啓還爲封上者。深得御史之體。予深嘉之也。曾以臺臣出入時。不識其何狀人。而善爲說辭。相貌且好。故今試送之。果善爲矣。衿川事。第言之也。夔曰。首犯命龍。而命柱宗完。皆是殺無赦之漢矣。
정조 5년 · 강
命各道武士取才者。待散政窠出。次第收用。
정조 5년 · 목
領議政徐命善啓言。知事具善復上疏。有稟處之命矣。馬兵之不可莘罷。步軍之不可換定。西北道帥臣狀聞。待其上來。從當稟處。而各邑將校之弄奸於空官。許頉其實軍。尤是守令不能檢察之責。申飭各道閫邑。俾免疏虞之地。至於守部薦。此後都政。各道武士之取才者。留置試記。以待散政窠出。次第收用。依兵判擧條。請施行。從之。
정조 5년 · 강
校理徐有成陳啓請宋德相設鞫嚴問。賜批不允。
정조 5년 · 강
命知敦寧宋德相削奪官爵。
정조 5년 · 목
敎曰。卿之今日之奏。果是意不到。卿之此言。實由忠憤。彼之一疏。大係義理。予亦不知何以爲答。而所可惜者。先正之門有此事也。俄以先正之處於光南事。有所取礕。蓋念先正。引朱子之於劉坪李信甫事。趙穆之於先正李滉子孫事之語也。然而此事與伊時。輕重不但自異。鄕卿又引先正趙光祖子孫事以證之。予又無以爲答。大義所在。公議難遇。而但有一事可以蔪持者。疏非自辨。不過謄呈。此或爲致疑之一端乎。卿奏旣發之後。無論自辨與謄呈。均之爲得罪名義之歸。從之固恐。不從亦不可。姑先削奪官爵也。
정조 5년 · 강
罷前校理沈樂洙職。
정조 5년 · 목
領議政徐命善啓言。前校理沈樂洙之疏。旣知德相之罪。不顧儒名而攻之。則只擧梗槪。猶未明快。差欠三司之體。請施讉罷之與。從之。
정조 5년 · 강
校理徐有成陳啓請施宋煥億屛裔之典。賜批不允。
정조 5년 · 강
掌令朴宗彥陳啓懲討。賜批。
정조 5년 · 목
陳啓以爲。臣竊有慨然者。德相之與國榮。謀遏國計者。昭不可掩。罪止削板。罪人德相。設鞫嚴問宜矣。批以。已諭於前後三司之批矣。又啓言。宋煥億慫悉其叔。締結國榮。計肚相連。臣謂司直宋煥億。一體設鞫嚴問宜矣。批以。已諭於玉堂之批矣。又啓言。國榮沮遏大計之窮凶情節。覆載難容之極逆。而豈以其身之經斃。置而不論。臣謂物故罪人國榮。施以孥藉之典宜矣。批以。已諭於前後臺批矣。
정조 5년 · 강
校理徐有成陳啓懲討。賜批。
정조 5년 · 목
陳啓以爲。國榮沮遏大計之罪。人臣極罪。而日昨兩司之聯箚。一向靳持。神人之憤。容有極哉。亟從兩司之請。追施孥藉之典。批以。已諭於前後三司之批矣。又啓言。洪樂純之許多罪惡。不可殫擧。亟從兩司之請。先施竄配之典。批以。已諭於三司之批矣。
정조 5년 · 강
罷大司諫尹承烈職。
정조 5년 · 목
領議政徐命善啓言。洪樂純雖在罪藉。旣經三事。則一臺臣之不得直爲勘律。已有定式。而向來大司諫尹承烈之疏請遠竄。殊違格例。大司諫尹承烈罷職宜矣。從之。
정조 5년 · 강
命金鼎和等勘處。其餘放送。
정조 5년 · 목
刑曹啓言。兵曹書吏金鼎和等三人。高擊天等六名。更爲取招。則金鼎和果以結東色禁喧的實。高擊天等。果稱遲晚。持筒箇戛過者。白充元。隨而出去者。安成福。渠等亦無辭遲晚矣。書吏金鼎和。使令白充元安成福等。竝勘處。其餘各人等。請竝放送。允之。
정조 5년 · 강
命時囚金光洙捧供。
정조 5년 · 목
因光洙拿囚啓目。敎以。捧供以聞。
정조 5년 · 강
玉堂聯箚國榮德相。賜批。副應敎洪明浩。校理徐有成。修撰李鼎運。副修撰鄭淵淳。
정조 5년 · 목
批以。業已斟量裁處。末端事。悉諭諸批矣。
정조 5년 · 강
遺承旨詣 宗廟　景慕宮。奉審摘奸。
정조 5년 · 강
召見承旨徐有防李養鼎于誠正間。
정조 5년 · 목
予曰。觀此李命勳上疏。則予不欲索言於此等事。而政院之循例持入何也。有防等曰。依是言辭疏。則不可私相往復於原疏到院之後。故不得已捧入矣。予日。沮遏大計。旣是懲討之大義。則以此臚列。何患無辭。而敢以淮南彌遠等句語。肆然書之於章奏之間。此無他。必是嘗試之計。究厥心計。極爲凶險矣。渠焉敢如是耶。淮南之句語。已涉萬萬陰秘。而彌遠之譬。尤極凶悖。彌遠之時。顧何等時。而乃敢以此等說話。取譬於今日耶。其心所在。尤萬萬絕悖。以重臣創本。大臣筵奏見之。下語之際。可見其難愼之意。今乃以不敢取譬之說。肆然投呈。寧不凶險乎。非不知大處分。而初不欲提說。姑且舍默。須以初不賜批之意。分付臺陳。去來亦勿以疏批未不懸註也。此疏本。付丙於殿庭。
정조 5년 · 강
命閣臣圈薦。以時任主之。
정조 5년 · 목
奎章閣啓言。直閣待敎薦望。待在京諸閣臣出仕會議後。草記事命下矣。今於直閣待敎。引用文衡兼行圈薦之例。事面似涉至重。引用翰薦之例。似爲便當。而不無難之之端。惟瀛會圈之例。集衆見而採群議。以時任主。而則無不得備員之患。會閣僚圈之。則無獨自專任之嫌。以此定式似好。而至於合行事宜。有難以草記煩陳。著成節目。請啓下。允之。
정조 5년 · 강
命編摩御製時。提學以下聚議商確。
정조 5년 · 목
奎章閣啓言。每月兩會編摩御製時。提學以下詳細考閱。而如有刪節厘正處。則聚議商確後。傳敎批答中刪去首尾處。判付中刪去吏文處及字句間。略其意見處。付籖微稟。至於合有稟定。而不可以籖紙備陳者。請對稟旨。似合事宜。請以此定式。允之。
정조 5년 · 강
命徐命端令該府拿問。